**OSNOVNA ŠKOLA ŠTEFANJE**

**Š T E F A N J E**

**ŠKOLSKI ODBOR**

KLASA: 007-05/23-02/01

URBROJ: 2110/03-04-07-23-04

Štefanje, 21.4.2023. godine

**Z A P I S N I K**

**23. SJEDNICE ŠKOLSKOG ODBORA**

**ODRŽANA 21.4.2023.**

**Sjednica održana 21.4.2023.** godine u prostoru MŠ Štefanje

**Početak: 7,15**

**Nazočni**: Martina Šimunović, Vedrana Lončar, Sanela Majer Novaković, Mario Perec,

Goranka Halapa, Jasna Sukreški

**Ostali nazočni:** Vesna Pavline-Kolarić, ravnateljica škole

**Ne nazočni:** Dražen Milaković, opravdano odsutan

**Dnevni red:**

1. Usvajanje zapisnika 22. sjednice Školskog odbora

2. Eksperimentalni program „Osnovna škola kao cjelodnevna škola“ – predstavljanje eksperimentalnog programa / ravnateljica škole

5. Aktualnosti (pitanja, odgovori, prijedlozi …)

**Predsjednik Školskog odbora opravdano je odsutan stoga je sjednicu vodila zamjenica Goranka Halapa. Konstatirala je da se sjednici odazvalo 6 od 7 članova te Školski može donositi pravovaljane odluke.**

**Odluka AD 1.:**

**Sa šest (6) glasova „ZA“ Školski odbor donosi Odluku kojom se usvaja Zapisnik 22. sjednice Školskog odbora održane 31.1.2023. godine.**

**AD 2.:**

Ravnateljica je prezentirala koristeći se prezentacijom Ministarstva znanosti i obrazovanja „Osnovnu školu kao cjelodnevnu školu“. Istaknula je ciljeve navedenog projekta, javni poziv za škole. Posebno je istaknula izmjene satnice nastavnog plana, nove predmete, strukturu školskog dana kroz A1 program – redovna nastava, A2 – Program potpore i potpomognutog i obogaćenog učenja u koje bi bili uključeni svi učenici 1. – 8. razreda te B1 program – Izvannastavne aktivnosti i B2 – Izvanškolske aktivnosti u koje bi bio uključen dio učenika.

Nakon prezentacije članovi Školskog odbora iznijeli su svoja mišljenja:

Mario Perec smatra da ne bi bilo loše uključiti se u eksperimentalni program jer bi Škola mogla ostvariti neke benefite iako konstatirao je da se navedeni program u javnosti prezentira ipak nešto drugačije.

Martina Šimunović smatra da mladi gledaju što će Škola iz toga dobiti, a ona kao roditelj razmišlja drugačije. Smatra da su važnija djeca nego projekt te da djeca neće imati koncentraciju od jutra pa do 15-15,30 biti u školi.

Ravnateljica je pojasnila da će sve škole u roku od 4 godine, koliko traje eksperiment dobiti sredstva potrebna za cjelodnevnu školu. Neće sredstva dobiti samo oni koji ulaze u eksperiment. Kroz četiri godine se moraju stvoriti uvjeti za ulazak ostalih škola u cjelodnevnu školu.

Sanela Majer Novaković je zaključila da se slika o cjelodnevnoj školi u javnosti drugačije prezentira nego što će to biti u stvarnosti te da sve skupa izgleda prilično zamršeno.

**Odluka AD 2.:**

**Zaključuje se da je Školski odbor upoznat s eksperimentalnim programom „Osnovna škola kao cjelodnevna škola.“ S navedenim će biti upoznati članovi Vijeća roditelja, a rasprava će se provesti i na sjednici Učiteljskog vijeća. One škole koje se odluče prijaviti trebat će suglasnost osnivača i suglasnost Školskog odbora za sudjelovanje u Eksperimentalnom programu.**

**Nije bilo pitanja i sjednica je zaključena u 8,20 sati.**

Zapisnik sastavila: Zamjenica predsjednika

Školskog odbora

Jasna Sukreški Goranka Halapa, dipl. učiteljica

Dostaviti:

1. Članovima Školskog odbora
2. Ravnateljici škole
3. Arhiva, ovdje